# **FFP2 ja FFP3 -luokan hengityksensuojainten tiiviys- eli hupputestaus**

Työtehtävissä, joissa riskiarvion perusteella on käytettävä hengityksensuojainta, tulee suojaimen suojaavuus, tiiviys ja sopivuus varmistaa hupputestauksella ennen suojaimen enimmäistä käyttökertaa. Tämän jälkeen hengityksensuojaimen hupputestaus tulee tehdä vähintään kerran vuodessa ja lisäksi aina kun käyttäjän kasvot ovat muuttuneet (esim. painon merkittävän muuttumisen tai hammastoimenpiteen vuoksi). Työturvallisuuslaki velvoittaa työnantajaa huolehtimaan suojainten oikeaoppisesta käytöstä. Hupputestaukset toteutetaan sovituissa yksiköissä yhteistyössä yksiköiden esihenkilöiden, infektioyhdyshenkilöiden ja hygieniahoitajien kanssa.

Hyvä suojaimen sopivuus tarkoittaa, että suojain on tiiviisti ihoa vasten. Hengityssuojain toimii, kun ilma kulkee suodattimen läpi. Hupputestauksessa selvitetään hengityssuojaimen tiiviyden säilyminen myös silloin, kun työntekijä esim. liikkuu ja puhuu. Hupputestauksessa henkilöä kehotetaan suorittamaan erilaisia tehtäviä osana testausta, jotta varmistutaan suojaimen pysyminen käyttäjän kasvoilla. Hupputestaus suoritetaan kaikilla yksikössä käytössä olevilla FFP-luokan hengityksensuojaimilla.

Hupputestauksen toteutus:

Testattava henkilön tulee olla syömättä ja juomatta muuta kuin vettä noin 15 minuuttia ennen testin suorittamista. Voimakkaat maut (esim. Xylitol-purukumi tai pastilli) voivat haitata testiaineen maun tunnistamista ja näin heikentää testin luotettavuutta.

|  |  |
| --- | --- |
| 1. Kokoa hupun osat. Kiinnitä huppu ja hartioille tuleva kauluri toisiinsa. Huomioi, että kaulurissa olevat reiät tulevat hupun etupuolelle. |  |
| 2. Valmistele testiaine sumuttimeen. |  |
| 3. Pyydä testattavaa henkilöä pukemaan hengityksensuojain tiiviisti kasvoille. |  |
| 4. Pue huppu testattavalle henkilölle. |  |
| 5. Suihkuta testiainetta hupun sisälle n. 20 suihkausta. |  |
| 6. Lisää testiainetta 5 (-15) suihkausta 30 sekunnin välein. Pyydä samalla testattavaa henkilöä:   * Hengittämään normaalisti. * Hengittämään syvään. * Kääntämään päätä puolelta toiselle. * Liikuttamaan päätä ylös ja alas. * Puhumaan ääneen. * Kumartumaan vyötäröstä. * Hengittämään normaalisti uudelleen. |  |
| Jos testiaineesta ei tule makua suuhun, on hengityksensuojain tiiviisti kasvoilla.  Toista testi kaikilla yksikössä käytössä olevilla hengityksensuojainmalleilla. | Testi on hyväksytty. |
| Jos testiaineesta tulee makua suuhun, ei hengityksensuojain ole riittävän tiiviisti kasvoilla.  Pyydä henkilöä riisumaan hengityksensuojain ja huuhtomaan suu vedellä sekä puhdistamaan kasvot ja kädet testiaineesta. Pyydä pukemaan sama, puhdas hengityksensuojain uudelleen ja kiinnittämään huomiota suojaimen asetteluun. Toista testi.  Jos testiaineesta tulee edelleen makua suuhun, pyydä henkilöä riisumaan hengityksensuojain ja huuhtomaan suu vedellä sekä puhdistamaan kasvot ja kädet testiaineesta. Pyydä pukemaan toisen mallinen hengityksensuojain. Toista testi. | Testi on hylätty. |

Kun FFP2 ja FFP3 -suojainten hupputestaus on suoritettu ja hyväksytty, dokumentoidaan tulokset osastolla ja suoritteet säilytetään seuraavaan vaadittuun hupputestaukseen saakka. Dokumentointilomake on tämän ohjeen lopussa.

Huppua ei voi puhdistaa. Tuuleta huppu tarvittaessa testauksien välillä. Kaulurin voi pyyhkiä pintadesinfektioliinalla. Käytön jälkeen testiainesumutin huuhdotaan huolellisesti lämpimällä vedellä ja annetaan kuivua.

Hengityksensuojainten tiiviys- eli hupputestauspaketteja voi tilata yksiköihin Suomen 3M Oy:n kautta.

Hupputestauksen dokumentointi

**Päivämäärä: \_\_\_\_\_\_\_\_\_\_\_\_\_\_\_\_\_**

**Testaustapa:** Sakariini

Kommentit: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_